અત્યારે અનામત માટે આંદોલનો કરતી જ્ઞાતિઓ ગુજરાતના પાટીદાર / પટેલ, મહારાષ્ટ્રના મરાઠા અને ઉત્તર – પશ્ચિમ રાજયોના જાટ લોકો કરી રહ્યા છે. મરાઠાઓની માંગણીને તેમના રાજયના આયોગે તેમજ કેન્દ્રના આયોગે કેન્દ્રના મહારાષ્ટ્રની યાદીમાં સમાવેશ માટે અસ્વીકાર કરેલ છે કારણ કે તેઓ સામાજિક રીતે પછાત નથી. જાટની માંગણી પણ રાજસ્થાનમાં જ સ્વીકારાય છે અન્ય રાજયોમાં તેનો અસ્વીકાર થયો છે. પાટીદારો/ પટેલો ગુજરાત રાજયના પછાત વર્ગ આયોગ પાસે તેમની માંગણી સંદર્ભે ગયા છે કે નહી તેની જાણ કોઈને નથી. ચોક્કસ જાણકારી મુજબ કહી શકાય છે કે તેઓ કેન્દ્રના પછાત વર્ગના આયોગ પાસે તેમની માંગણી નથી મુકી.